b'\n_START_ARTICLE_\nRandolph McCall Pate\n_START_SECTION_\n\xc5\xbdivljenjepis\n_START_PARAGRAPH_\n1918 je vstopil v Kopensko vojsko ZDA kot vojak, nakar je vstopil v Virginia Military Institute; diplomiral je junija 1921. V Korpus mornari\xc5\xa1ke pehote Zdru\xc5\xbeenih dr\xc5\xbeav Amerike je bil sprejet septembra istega leta kot poro\xc4\x8dnik. 1923-1924 je slu\xc5\xbeil v Santo Domingo, 1927-1929 na Kitajskem; v vmesnih obdobjih je slu\xc5\xbeil na Havajih._NEWLINE_Spomladi 1939 je postal pomo\xc4\x8dnik na\xc4\x8delnika \xc5\xa1taba za oskrbo 1. marinske divizije (Camp Lejeune, Severna Karolina). Na tem polo\xc5\xbeaju je tudi vstopil v drugo svetovno vojno, ko je sodeloval v operacijah na Guadalcanalu._NEWLINE_Po vojni se je vrnil v ZDA, kjer je bil januarja 1946 postavljen za direktorja Oddelka za rezervo HQMC. Naslednje leto je opravljal dol\xc5\xbenosti kot \xc4\x8dlan Splo\xc5\xa1nega odbora, Oddelek za mornarico (Washington, D.C.). Julija 1948 je postal na\xc4\x8delnik \xc5\xa1taba Marine Corps Schools (Quantico, Virginija); dve leti je postal direktor Marine Corps Educational Center._NEWLINE_Julija 1951 je bil preme\xc5\xa1\xc4\x8den v Pisarno zdru\xc5\xbeenega \xc5\xa1taba, kjer je bil namestnik direktorja zdru\xc5\xbeenega \xc5\xa1taba za logisti\xc4\x8dne na\xc4\x8drte. Novembra istega leta je drugi\xc4\x8d postal Oddelka za rezervo. Septembra 1953 je postal poveljnik 1. marinske divizije (Camp Lejeune). Junija 1953 je bil poslan v Korejo, kjer je ostal do maja 1954._NEWLINE_Julija 1954 je postal pomo\xc4\x8dnik komandanta in na\xc4\x8delnik \xc5\xa1taba HQMC. 1. januarja 1956 je bil povi\xc5\xa1an v generala in postal komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike._NEWLINE_V \xc4\x8dasu njegovega mandata je nadzoroval reorganizacijo urjenja rekrutov (tudi med nesre\xc4\x8do v Ribbon Creeku), izkrcanje marinskega bataljona v Aleksandriji (Egipt) leta 1956 in izkrcanje v Libanonu 1958._NEWLINE_31. decembra 1959 se je upokojil; umrl je 31. julija 1961 po kraj\xc5\xa1i bolezni v Pomorski bolnici ZDA (Bethesna, Maryland). 3. avgusta je bil pokopan na pokopali\xc5\xa1\xc4\x8du Arlington.'